La
setemane dai 17 di Jugn e je stade fieste grande inte Val di Aran,
piçule aree di lenghe ocitane cjapade dentri intal principât di
Catalogne. Ai 17 di Jugn dal 1991, 151 agns dopo de sô abolizion de
bande des autoritâts spagnolis, al tornave a nassi il Consei
gjenerâl, orghin di autoguvier de valade. La fieste pai 25 agns di
chest inovâl e cole intun moment une vore particolâr, viodût che
l’avignî di chest toc di Ocitanie al è leât ad in dopli al
procès di indipendence che si à inviât in Catalogne. Nol è un
câs, di fat, che propit intal Zenâr dal an passât il Parlament
catalan al vedi fate buine la leç sul regjim speciâl de Val di Aran
che i ricognòs ancje a chest teritori il dirit ae autodeterminazion,
che e incrès i siei spazis di autoguvier e che e rint l’ocitan
aranês lenghe couficiâl de Catalogne. Cundut che la leç no je
ancjemò in vore ad in plen, cheste suaze normative i permet ae Val
di Aran di jessi la part di Ocitanie cul plui alt nivel di
autoguvier.
Font:
Jornalet,
17/06/16;
VilaWeb, 17/06/16
epo_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fra_Latn oci_Latn unk oci_Latn